**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2023. június 21-i ülésére)

**TÁRGY: BESZÁMOLÓ AZ EGÉSZSÉGFEJLESZTÉSI IRODA TEVÉKENYSÉGÉRŐL**

Az Emberi Erőforrások Minisztériuma és Kiskőrös Város Önkormányzata TÁMOP-6.1.2.-11/3-2012-0022 azonosító számon Támogatási Szerződést kötöttek, a Kiskőrösi Kistérség Komplex Egészségfejlesztési Program megvalósítása céljából.

A Kiskőrösi Egészségfejlesztési Iroda 2014. év óta áll a kiskőrösi járás lakosságának szolgálatában, tevékenységének célja az itt élők egészségfejlesztése, egészség-tudatosságának növelése, egészségmagatartásának formálása az egészség komplex – testi, lelki, szociális – értelmében.

Kiskőrös Város Képviselő-testülete a 125/2022. számú határozatával elfogadta a Képviselő-testület 2023. évi munkatervét, melynek VI. rész 6. pontjában szerepel a *„Beszámoló a Kiskőrösi Egészségfejlesztési Iroda tevékenységéről”* szóló napirendi pont.

Ennek megfelelően a Kiskőrösi Egészségfejlesztési Iroda szakmai vezetője Dr. Nagy Miklós elkészítette a határozat-tervezet mellékletét képező beszámolót. A beszámolóban a szakmai vezető bemutatja az Egészségfejlesztési Iroda szakmai tevékenységét és működésének feltételeit.

A fentiek alapján javaslom, hogy a Képviselő-testület a Kiskőrösi Egészségfejlesztési Iroda 2022. évi beszámolóját a mellékletben foglaltak szerint fogadja el.

**Kiskőrös, 2023. június 13.**

**Domonyi László s.k.,**

**polgármester**

**HATÁROZAT-TERVEZET**

A Képviselő-testület az Egészségfejlesztési Irodában 2022. évben ellátott feladatok ellátásáról szóló beszámolót a határozat-tervezet mellékletében foglaltak szerint elfogadja.

**Felelős:** polgármester

**Határidő:** azonnal